|  |
| --- |
|  |

**Apátfalva Község Önkormányzat Polgármesterének 5/2020 (III.31.) önkormányzati rendelete**

**Hatályos:2020-04-01 - 2020-04-02**

**Apátfalva Község Önkormányzat Polgármesterének 5/2020 (III.31.) önkormányzati rendelete**

**Apátfalva Község Önkormányzat Képviselő-testületének Szervezeti és Működési Szabályzatáról szóló 9/2019.(X.22.) Ör. módosítása**

Apátfalva Község Önkormányzat Polgármestereként az Alaptörvény 32. cikk (2) bekezdésében meghatározott eredeti jogalkotói hatáskörben, az Alaptörvény 32. cikk (1) bekezdés d) pontjában meghatározott feladatkörében eljárva – figyelemmel a veszélyhelyzet kihirdetéséről szóló 40/2020.(III.11.) kormányrendeletre, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésére – a következőket rendelem el:

1. §

Az Apátfalva Község Önkormányzat Képviselő-testületének Szervezeti és Működési Szabályzatáról szóló 9/2019.(X.22.) önkormányzati rendelet (továbbiakban: Rendelet) 2. melléklet 3. pontja Apátfalva Község Önkormányzata által intézményi keret nélkül (törzskönyvi nyilvántartásban szerepeltethető kormányzati funkción) ellátott feladatok az alábbi kormányzati funkcióval egészül ki:

„**074040 Fertőző megbetegedések megelőzése, járványügyi ellátás”**

2. §

A Rendelet 39. § (6) bekezdése helyébe az alábbi rendelkezés lép:

„ A települési képviselő, bizottsági elnök, bizottsági tag havi tiszteletdíjra nem jogosult, amennyiben az adott hónapban nincs képviselő-testületi, bizottsági ülés vagy a megtartott ülések több mint felén nem vesz részt.

3. §

Jelen rendelet a kihirdetését követő napon lép hatályba és a hatályba lépését követő napon hatályát veszti.

                 Szekeres Ferenc                                                        dr. Szénási Hanna                                     
                  polgármester                                                                      jegyző

Záradék:

A rendelet a hirdetőtálán 2020. március 31. napján kihirdetésre került.

Apátfalva, 2020. április 01.

                                                                                                    dr. Szénási Hanna

                                                                                                             jegyző